Henk Nijdam
Hendrik „Henk“ Nijdam (* 26. September 1935 in Hoaren, Provinz Grunneng; † 30. April 2009 in Breda) weer en nedderlannsch Radsportler.

Nijdam is 1935 in Hoaren boren un later mit sien Öllern na Eelderwold ümtagen. He harr sien gröttsten sportlichen Spood bi Bahnrennen in de Enkeldverfolgung un in de Mannschapsverfolgung. In disse Disziplin nehm he ok an de Olympisch Sömmerspelen 1960 in Rom deel un keem mit de nedderlannsch Mannschap up den fievten Platz. In de Eenerverfolgung weer he tweemal Weltmeester 1961 bi de Amateure un 1962 bi de Profis. 1962 wurr he in de Nedderlannen Sportler vun dat Johr. Dat Johr drup wunn he in de Eener-Verfolgung nochmal de Bronzemedaille achter Leandro Faggin un Peter Post. 

Dornah wessel Nijdam up de Straat- He hett denn söss Mal an de Tour de France deelnommen un kunn 1964 un 1966 jeweils ok en Deelstück winnen. Bi de Vuelta 1966 kunn he noch dree Etappen winnen. Sien Söhn Jelle wurr later henn ok Radsportprofi.

Weblenken 
 Statistik bi cyclingwebsite.net
 Nahroop bi volkskrant.nl (nedderlännsch)

Radrennfohrer (Nedderlannen)
Mann
Börger von de Nedderlannen
Olympiadeelnehmer (Nedderlannen)
Boren 1935
Storven 2009